6. Baebele e tlhalosa jang bosula jwa lefatshe leno le le boikepo? 20 Mokeresete mongwe yo o neng a nna le seabe mo go agiweng ga Diholo Tsa Bogosi kwa Japane o ne a utlwalela gore go ne go tlhokega badiri ba ba nang le kitso ya kago go aga mafelo a kobamelo kwa Paraguay. E re ka a ne a sa nyala e bile a sa ntse a na le matlhagatlhaga a bosha, o ne a fudugela kwa nageng eo mme a fetsa dikgwedi tse robedi e le ene fela modiri wa nako e e tletseng mo tirong eo ya kago. Fa a le koo o ne a ithuta Sepanishe mme a kgona go tshwara dithuto tsa Baebele. O ne a kgona go bona gore go tlhokega baboledi ba Bogosi ba le bantsi kwa nageng eo. Le mororo a ile a boela kwa Japane, go ise go ye kae o ne a boela gape kwa Paraguay mme a thusa go phuthela batho mo go yone Holo eo ya Bogosi.